Estónsko zakázalo vstup do krajiny moskovskému patriarchovi Kirillovi. "Je jedným z najväčších stúpencov a príhovorcov Putinovej ideológie. Ospravedlňoval a podporoval vojnu proti Ukrajine," vyhlásil minister zahraničia Margus Tsahkna. Kirill pre nesúhlas Maďarska nie je na sankčnom zozname EÚ.
Na aktualizovanom estónskom zozname je spolu 58 osôb vrátane deviatich, ktoré sa podieľali na prenasledovaní a uväznení ruského obhajcu ľudských práv Vladimira Kara-Murzu, ktorý v apríli dostal 25 rokov väzenia.